### Resume

På vegne af Økonomiudvalget har JURA anmodet om, at der udarbejdes en ny lokalplan for det nordlige hjørne af [adresse] og [adresse], der ejes af Vejle Kommune. Området, der er ubebygget, er allerede lokalplanlagt til erhverv, men der ønskes mulighed for mindre grunde, og at der kan etableres butikker med særlig pladskrævende varer.

### Sagsfremstilling

![](data:image/png;base64...)

Figur 1: Kort over lokalplanområdet.

På vegne af Økonomiudvalget har JURA anmodet om, at der udarbejdes en ny lokalplan for det nordlige hjørne af [adresse] og [adresse], der ejes af Vejle Kommune.

Der er efterspørgsel efter mindre grunde til erhverv tæt på motorvejen, og grunde der giver mulighed for butikker til særlig pladskrævende varer, som f.eks. en bilforhandler eller et byggemarked.

For det ca. 8,1 ha store ubebyggede område gælder i dag lokalplan nr. 1056 for [adresse]. Området skal anvendes til erhvervsformål indenfor klasse 1-4 af regional betydning med særlige transportbehov, som f.eks. transport og logistikvirksomhed, fremstillings-, lager- og værkstedsvirksomhed, engroshandel, samt kontorerhverv inden for service, forskning, udvikling og produktion. Asger Andresen er 5.000 m².

Den nye lokalplan vil fastholde de arkitektoniske krav der er fastsat i lokalplan nr. 1056 for facaderne mod [adresse] og [adresse]. Ligeledes vil de grønne kiler og fælles friarealer bevares i den nye plan i overensstemmelse med Strukturplan for Clara Nørgaard.

Kommuneplantillæg

Der skal udarbejdes et kommuneplantillæg, der giver mulighed for butikker med særlig pladskrævende varer, og der ændrer mindstegrundstørrelsen fra 5.000 m² til 3.000 m².

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen og tillægget er 8 uger jævnfør planloven, da tillægget skal i fordebat, og dermed har særlig interesse for offentligheden.

Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1375 og tillæg nr. 23 igangsættes. |

### Beslutning

Godkendt.